Иако је рођен у Крагујевцу, деда му је пореклом из Мађарске, па је Холендер одлучио да представља ову државу на репрезентативном нивоу. Наступао је прво за младу репрезентацију, а за сениорски тим Мађарске је дебитовао 18. новембра 2018. на утакмици УЕФА Лиге нација са Финском. Први гол за сениорску репрезентацију је постигао 5. септембра 2019. на пријатељској утакмици са Црном Гором у Подгорици. Био је у саставу репрезентације Мађарске на Европском првенству 2020. али није улазио у игру.